# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a solicitării de emitere a acordului de mediu adresate de **Ferma de Alune SRL**, cu sediul în Str. Donath, Nr. 138, Cluj-Napoca , Judetul Cluj, ...., înregistrată la APM Salaj cu nr. 926/19.02.2018, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 26.02.2018, că proiectul **INFIINTARE PLANTATIE NUCIFERE** propus a fi amplasat în com. Crasna, sat Crasna, extravilan, **nu se supune evaluării impactului asupra mediului şi nu se supune evaluării adecvate.**

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a**) proiectul se încadrează în prevederile Hotărârii Guvernului nr. 445/2009, anexa nr Anexa 2 pct. 2, lit. d); pct. 3, lit. a); pct. 1, lit. c);

.

**b)** **Caracteristicile proiectului**:

b1) mărimea proiectului:

FERMA DE ALUNE SRL va infiinta o plantatie de alun, in sistem intensiv de tip ecologic, in comuna Crasna, judetul Salaj. Suprafata totala ce face obiectul proiectului este de 26,79 ha din care efectiv plantata 22,51 ha. **Investitia propusa prin SubMasura 4.1.a „Investitii in exploatatii pomicole”**

Din punct de vedere functional se propun spre investitie urmatoarele obiective in incinta:

**Obiect 1 -** Achizitie utilaje livada

Utilajele si echipamentele ce se vor achizitiona prin proiect vor conduce la o buna desfasurare a procesului de intretinere a culturilor de alun. Proiectul prevede achizitionarea urmatoarelor echipamente/dotari:

|  |  |  |
| --- | --- | --- |
| **Nr. crt** | **Denumire echipament** | **Nr bucati** |
|  | Tractor | 1 |
|  | Freza | 1 |
|  | Masina de imprastiat gunoi | 1 |
|  | Incarcator frontal | 1 |
|  | Statie meteo | 1 |
|  | Tocatoare | 1 |
|  | Remorca | 1 |
|  | Fertilizator | 1 |
|  | Cultivator cu palpator | 1 |
|  | Atomizor | 1 |

**Obiect 2 – Imprejmuire zona tehnica** (113 ml)

Zona tehnica si zona perimetrala a forajelor va fi imprejmuita. Imprejmuirea va fi realizata din stalpi din beton armat introdusi mecanizat in pamant, batuti cu soneta, fara fundatie.

**Obiect 3 - Puturi forate contorizate**

Sursa de apa o va constitui cele 4 puturi forate contorizate. De aici apa este pompata prin intermediul pompelor submersibile pana la rezervorul de inmagazinare apa. Puturile forate se vor executa tinand cont de studiul hidrologic aferente terenului si de Avizul de Gospodarirea Apelor, la o adancime de 50 m. La partea interioara a puturilor, pe toata inaltimea stratului acvifer, se prevad barbacane pentru intrarea apei. Dupa realizarea puturilor se executa decolmatarea si deznisiparea acestora pana la limpezirea completa a apei.

**Obiect 4 - Suprafata amenajata prin pietruire si pietruire**

In incinta plantatiei, in partea de Nord, se va realiza o platforma tehnica pietruita necesara pentru amplasarea echipamentelor de automatizare ale sistemului de irigare, pentru stationarea utilajelor, containerelor, toaletelor ecologice si a sistemului de panouri fotovoltaice. Suprafata totala ocupata de aceasta platforma pietruita este de 910 mp.

**Obiect 5 - Rezervor pentru inmagazinarea apei**

Inmagazinarea apei necesara pentru irigare se va face intr-un bazin executat cu taluz inclinat de 45 grade. Volumul rezervorului de inmagazinare apa va fi de 4000 mc. Rezervorul va fi izolat cu membrana hidro si membrana de geotextil, iar la suprafata va fi prevazut cu prelata plutitoare. Perimetral se va executa o imprejmuire pentru siguranta in exploatare a personalului angajat. Aici se va monta si sterilizatorul cu ultravilotete achizitionat in scopul mentinerii apei curate.

**Obiect 6 - Containere metalice prefabricate**

Container metalic:

Acesta va fi compartimentat astfel incat se va folosi in urmatoarele scopuri:

- in vederea depozitarii diverselor materiale utilizate in cadrul plantatiei (materiale de fertilizare si tratament) si in scopul depozitarii bateriilor sistemului solar.

- in vedea asigurarii pazei si monitorizarii/supravegherii video si pentru activitatile administrative ale sefului de exploatatie.

Container metalic fara podea:

Necesar atat in vederea depozitarii pompelor si filtrului de irigatii cat si in vederea depozitarii unor echipamente agricole de dimensiuni mici.

Se vor amplasa in incinta zonei tehnice pe platforma pietruita.

**Obiect 7 - Sistem de iluminat plantatie (4 stalpi)**

Se prevede achizitionarea a 4 stalpi de iluminat necesari pentru plantatie ce vor fi amplasati perimetral platformei pietruite.

Pe fiecare stalp se vor monta cate doua lampi tip LED si va fi prevazut cu panou solar independent, astfel asigurandu-se independenta electrica.

**Obiect 8 - Generator**

Prin intermediul proiectului se va achizitiona un generator care sa asigure back-up-ul necesar continuitatii activitatii din punct de vedere energetic, astfel incat in zilele noroase sau in cazul unei posibile defectiuni aparute la sistemul de panouri fotovoltaice activitatea din plantatie sa nu fie afectata.

**Obiect 9 – Toalete ecologice**

Achizitia a doua toalete ecologice este justificata din necesitatea crearii unor conditii optime pentru personalul angajat si zilieri, cat si pentru evitarea poluarii mediului inconjurator.

**Obiect 10 - Sistem panouri fotovoltaice**

Acesta va capta energia solara si o va transforma in energie electrica, energia obtinuta fiind folosita exclusiv pentru consumul propriu, consumatorii fiind pompele de put si laguna care alimenteaza cu apa sistemul de irigatie si cele doua containere.

**Obiect 11 - Material saditor**

Materialul saditor aferent plantatiei va fi produs la ghiveci.

b2) cumularea cu alte proiecte: - nu este cazul;

b3) utilizarea resurselor naturale: nu este cazul.

b4) asigurarea utilităţilor:

**Alimentare cu apă**: -4 puturi

**Canalizare:** racord la reteaua de canalizare a localitatii pentru evacuarea apelor uzate menajere.

**Energia electrica:** care se va realize din reteaua publica din apropiere.

b5) producţia de deşeuri: conform Legii 211/2011 (r1), privind regimul deşeurilor, cu modificările ulterioare:

- în perioada de execuţie a proiectului vor rezulta deşeuri care se vor colecta separat şi vor fi evacuate prin grija unităţii excutante într-un depozit autorizat;

**-deseurile generate pe perioada etapei de construire (deseuri menajere, pamânt excavat,deseuri metalice etc.) vor fi stocate selectiv si predate catre societati autorizate din punct de vedere al protectiei mediului pentru activitati de colectare/valorificare/eliminare;**

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul;

**c)** **Localizarea proiectului**: loc. Crasna, jud. Salaj,

c1) utilizarea existentă a terenului: conform certificatului de urbanism nr. 37/12.06.2017, emis de Primaria Comunei Crasna;

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) Capacitatea de absorbţie a mediului: - nu este cazul.

**d.** **Caracteristicile impactului potenţial**:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - Perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului**:

Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare.

Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.

Respectarea prevederilor actelor/avizelor emise de alte autorităţi pentru prezentul proiect.

Respectarea prevederilor Ord. 119/2014, privind nivelul de zgomot.

Interzicerea depozitării direct pe sol a deşeurilor sau a materialelor cu pericol de poluare.

Realizarea reţelelor de canalizare etanşe pentru a preveni poluarea solului şi a pânzei freatice.

În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare.

Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Pentru obţinerea autorizaţiei de construire se vor obtine actele/avizele stabilite in certificatul de urbanism şi cele solicitate de către membrii CAT la şedinţa din data de 26.02.2018;- notificare DSVSA; pdv DJP; aviz ANIF

Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Şef serviciu**

Întocmit,